ConfinApp és una aplicació d'acompanyament i la porta d'entrada a tota la informació i serveis que el Govern de Catalunya posa a disposició de la ciutadania, autònoms i empreses durant i després del confinament.
Està disponible al web confinapp.cat i a les botigues d'aplicacions de Google i Apple.
Consulteu el tractament de dades personals
Basat en intel·ligència artificial (IA), l'assistent virtual està orientat a donar resposta a les principals inquietuds o dubtes que aquesta crisi genera a la ciutadania: aspectes relacionats amb les mesures d'higiene i salut; els desplaçaments permesos i prohibits durant l'estat d'alarma; els certificats i tràmits administratius; les cobertures d'assegurances; els tributs; els ajuts i les mesures de suport als treballadors a compte d'altri, les empreses i els autònoms; el curs escolar, etc.
L'assistent permet establir una conversa amb la persona usuària per contestar de forma precisa la informació requerida.
Genera, a més, un servei personalitzat i proactiu que pot recomanar informació d'interès en funció de les característiques de cada usuari.
Quan s'accedeix a aquests espai els ciutadans poden optar per crear el seu perfil o fer-ho en un altre moment.
És voluntari i no requereix introduir dades de caràcter personal.
Properament, es demanarà a l'usuari que identifiqui els seus àmbits d'interès per tal que l'assistent virtual li pugui fer recomanacions.
Les dades que se sol·liciten es tractaran estadísticament.
Aquesta opció activa directament l'assistent virtual.
Des d'aquest espai s'accedeix al model de declaració autoresponsable per facilitar als ciutadans i als agents de policia la comprovació que un desplaçament determinat corresponen a una activitat autoritzada, en el marc del Pla d'actuació del PROCICAT per malalties emergents activat en fase d'emergència-1.
Certificat de sortida d'infants i adolescents.
Des d'aquest espai podeu accedir al model de declaració autoresponsable per facilitar la sortida d'infants i adolescents, d'acord amb els criteris establerts per les autoritats.
A més, podeu consultar la distància que podeu recórrer des del punt que seleccioneu.
L'usuari, si pertany al col·lectiu de treballadors essencials, pot introduir el certificat d'empresa en aquest espai, escollint una de les dues opcions:
L'usuari pot pujar el certificat que l'empresa li ha enviat en format electrònic.
L'usuari pot fotografiar el certificat, si el té en paper, i guardar-lo.
Cal destacar que, en les dues opcions, el document es guarda en el dispositiu de l'usuari, que el pot consultar o mostrar quan sigui necessari.
Accés a serveis d'utilitat durant la crisi de la COVID-19:
o Aplicació del Departament de Salut STOP COVID-19
o Identificació amb el mòbil per tràmits (IdCat Mòbil)
o Recomanacions per als usuaris del transport públic
Accés als tràmits adreçats als ciutadans, les empreses i els autònoms durant la crisi de la COVID-19.
Accés a espais de col·laboració com la Hackovid o la Plataforma ajudem.cat.
Accés a La teva opinió és important: quan l'usuari accedeixi a aquest espai podrà contestar diverses preguntes (no es demanen dades de caràcter personal) per ajudar a identificar necessitats i possibles àmbits d'actuació en funció de les demandes dels ciutadans.
A més es poden consultar els resultats obtinguts fruit de la participació ciutadana.
Per conèixer l'estat de la connexió a internet i identificar qualsevol problema.
A més es poden consultar els resultats obtinguts fruit de la participació.